شەفەق نیوز/ وەزارەت ناوخۆ، ئمڕوو چوارشەممە،  راگەیان دەسگیرکردن ژنیگ لە کەرکوک شۊی دۊیەتەگەی خوەی کوشتگە.
وەزارەتەگە لە بەیاننامەیگ رەسیە ئاژانس شەفەق نیوز وت: دۊیای ئەوە ک هەژمارەیل سۆشیال میدیا رووداو کوشتن یەکیگ لا هاووڵاتییەیل پارێزگای کەرکوک بڵاو کردن، و دۊیای گردەوکردن زانیاری و بەڵگەیل شۊن رووداوەگە، جیوەجیکەر تاوانەگە دەسگیر کریا، دەسنریا بان ئەو چەکە ک قوربانیەگە وەپی کوشیاگە، ئەوەیش لە پارێزگای سەڵاحەدین بۊی.
وتیش: تاوانبارەگە داڵگ ژن قوربانیەگە بۊی، ئەو تاوانە دۊیای ناکۆکیەیلیگ خیزانی بۊیە.
